बाकसा जिलानि सिङाव थानाय ककलाबारि बियाबनि बानजायनाय आरो अबर’ सुराक्षा समितिनि हेफाजाबै बरायनाय हाबाफारियाव बाहागो लानानै बिटिसि आबाद बिफाननि मावफुं सोद्रोमा घनस्याम दासआ खौरां बिजोंनि गेजेरजों गासै रायजों राजाफोरनो फैबाय थानाय मागो दमासि फोरबोनि गाहाम हामलायथि बाउहरनानै बुङों दि, – बिपिएफ दोलोनि खुंथाय गोहोआव थानाय समाव आबाद बिफाननि थाखाय थिखानाय 37 कौटि 20 लाख रांनि सायाव नायबिजिरनायनि गेजेरजोंसो फैबाय थानाय समनि थिखानाय रांफोरखौ आबादारिफोरनो होनायनि थिरांथा लानाय जागोन होनना बुंथिदों। लोगोसेनो माखासे बिथांखि लानानै मिरु सोरखारनिसिम दैथय हरनाय जाबाय होननानैबो मिथिहोदों।